b"\n_START_ARTICLE_\nCultrum\n_START_SECTION_\nDescripci\xc3\xb3\n_START_PARAGRAPH_\nEl cultr\xc3\xban \xc3\xa9s un tambor cerimonial, l'instrument m\xc3\xa9s important de la cultura maputxe, executat pel o la machi (xaman) per als seus rituals religiosos o culturals, i tamb\xc3\xa9 per a la rogativa del Ngillatun (ritu anual de la fertilitat)._NEWLINE_\xc3\x89s un membran\xc3\xb2fon, amb membrana lligada, semiesf\xc3\xa8ric (com el timbal). Mesura aproximadament entre 35 i 40 cm de di\xc3\xa0metre superior i una al\xc3\xa7ada de 12 a 15 cm. El seu cos \xc3\xa9s de fusta de canelo, llorer, lenga o lingue, la qual es talla a l'hivern perqu\xc3\xa8 no es parteixi. Es construeix buidant un tronc fins a donar-li a la caixa de resson\xc3\xa0ncia la forma d'un con obert o c\xc3\xb2ncau, amb forma de bol. Despr\xc3\xa9s, se li posa un pegat de cuir de xai o cavall cobrint la boca, tensat amb lligams de cuir abra\xc3\xa7ant el cos del tambor.\n_START_SECTION_\n\xc3\x9as\n_START_PARAGRAPH_\nS'executa de dues maneres: sostingut de la m\xc3\xa0 i percudit amb una baqueta o recolzat a terra i percudit amb dos baquetes. _NEWLINE_En la cosmovisi\xc3\xb3 maputxe, el cultr\xc3\xban representa la meitat del m\xc3\xb3n o de l'univers en la seva forma semiesf\xc3\xa8rica; en el pegat estan representats amb un dibuix els quatre punts cardinals, cada un t\xc3\xa9 assignat un element: l'aire al nord, l'aigua a l'oest, el foc a l'orient i la terra al sud, els poders omnipotents de Ngenech\xc3\xa9n (dominador de l'univers) , els quals es troben representats amb dues l\xc3\xadnies en forma de creu i els seus extrems es ramifiquen en tres l\xc3\xadnies m\xc3\xa9s, representant les potes del choyke (nyand\xc3\xba), o si \xc3\xa9s una creu amb corbes representa les fases lunars (la lluna per als maputxes presideix la fertilitat, el naixement, la determinaci\xc3\xb3 del sexe, impulsa la procreaci\xc3\xb3 animal i d\xc3\xb3na vida); dins de les cambres que queden dividits, es dibuixen les quatre estacions de l'any. Aquesta \xc3\xa9s una de les teories, hi ha possibilitats que hi hagi diverses interpretacions dins de la comunitat._NEWLINE_Generalment els dibuixos estan en dos colors, vermell i blau, o de vegades nom\xc3\xa9s un d'ells. El blau (Kalfu en mapudungun) representa l'acceptaci\xc3\xb3 dels temps, la for\xc3\xa7a i l'aigua. D'altra banda, el vermell representa l'ess\xc3\xa8ncia i la sang de l'\xc3\xa9sser maputxe i era pintat amb sang d'algun animal sacrificat._NEWLINE_Cada cop del cultr\xc3\xban \xc3\xa9s un batec de l'\xc3\xa9sser natural o sobrenatural. Hi aproximadament sis cops diferents."